 Esta 1  O wee ruo nụbọchị Ahazuirọs, ya bụ, Ahazuirọs nke nọ na-achị dị ka eze malite nIndia ruo nItiopia, ihe karịrị otu narị ógbè na iri ógbè abụọ na asaa,na Eze Ahazuirọs nọ ọdụ noge ahụ nocheeze ya nke dị na Shushan bụ obí eze,nafọ nke atọ nke ọchịchị ya, o meere ndị niile o mere ndị isi oriri, tinyere ndị niile na-ejere ya ozi, ndị agha Peshia na Midia, ndị a ma ama na ndị isi nke ógbè dị iche iche bụ ndị guzo nihu ya,bụ mgbe o gosiri akụnụba nke alaeze ya dị ebube nakwa nsọpụrụ na ịma mma nke ịdị ukwuu ya ruo ọtụtụ ụbọchị, otu narị na iri ụbọchị asatọ.Mgbe ụbọchị ndị a gasịrị, eze meere ndị niile nọ na Shushan bụ obí eze oriri ruo ụbọchị asaa, ma ndị ukwu ma ndị nta, nogige dị nubi nke dị nobí eze.E nwere ákwà linin, ogho mara mma na ogho na-acha anụnụ anụnụ e ji eriri ákwà ọma kegidesie ike, e nwekwara ákwà e sijiri odo odo ndị e kenyere nọlaọcha dị okirikiri nakwa nogidi mabụl, ihe ndina ndị e ji ọlaedo na ọlaọcha rụọ dịkwa na pevment e ji nkume pọfiri na mabụl na nkume pel na mabụl ojii rụọ.E jikwa arịa ọlaedo bugharịa mmanya a ṅụrụ; arịa ndị ahụ dịkwa iche nibe ha, mmanya eze dịkwa ukwuu, dị ka akụnụba eze hà.Noge a na-aṅụ ihe ọṅụṅụ ahụ dị ka iwu kwuru, ọ dịghị onye na-amanye ndị mmadụ, nihi na ọ bụ ihe eze dokwara maka dike ọ bụla nọ nezinụlọ ya, ka onye ọ bụla mee ihe masịrị ya.Vashtaị bụ nwunye eze mekwaara ndị inyom nọ nụlọ Eze Ahazuirọs oriri.Nụbọchị nke asaa, mgbe obi eze jupụtara nọṅụ nihi mmanya ọ ṅụrụ, ọ gwara Mehuman, Bizta, Habona, Bigta na Abagta, Zita na Kakas, mmadụ asaa na-eje ozi nobí eze bụ ndị na-ejere Eze Ahazuirọs ozi,ka ha kpọtara ya Vashtaị bụ nwunye eze mgbe o keworo ákwà isi dị ka nwunye eze, ka o gosi ndị dị iche iche na ndị isi ịma mma ya; nihi na ọ mara mma.Ma Nwunye Eze, bụ Vashtaị, jụrụ ịbịa za eze òkù o dunyere ndị na-eje ozi nobí eze ka ha kpọọ ya. Eze wee wee iwe nke ukwuu, ọnụma ya wee dị ọkụ nke ukwuu.Eze wee gwa ndị amamihe maara ihe ndị mere noge gara aga nihi na ọ bụ otú a ka okwu eze si abịa nihu ndị niile ihe banyere iwu na okwu ikpe doro anya,ndị na-anọkwa ya nso karịsịa bụ Kashina, Shita, Admeta, Tashish, Mires, Masina, nakwa Memukan, bụ ndị isi asaa nke Peshia na Midia, ndị na-abịa nihu eze mgbe niile, ndị nọkwa nọkwá mbụ nalaeze ahụ:Dị ka iwu kwuru, gịnị ka a ga-eme Nwunye Eze, bụ Vashtaị, nihi na o meghị ihe Eze Ahazuirọs kwuru site nọnụ ndị na-eje ozi nobí eze?Memukan wee kwuo nihu eze na ndị isi, sị: Ọ bụghị naanị eze ka Vashtaị bụ nwunye eze mejọrọ, kama o mejọkwara ndị isi niile nakwa ndị niile nọ nógbè ndị Eze Ahazuirọs na-achị.Nihi na ihe a nwunye eze mere ga-eru ndị inyom niile a lụ alụ ntị, ha onwe ha ga-eledakwa ndị nwe ha anya, mgbe ha ga-asị, Eze Ahazuirọs kwuru ka a kpọta Vashtaị bụ eze nwaanyị nihu ya, ma ọ bịaghị.Taakwa, ndị nwunye ndị isi Peshia na Midia, bụ ndị nụrụ ihe nwunye eze mere, ga-agwa ndị niile eze mere ndị isi okwu otú ahụ, nleda anya na iwe ga-ejukwa ebe niile.Ọ bụrụ na ọ dị eze mma, ka eze kwuo ya, ka e denyekwa ya niwu ndị Peshia na Midia, ka a ghara ịgbanwe ya agbanwe, na Vashtaị agaghị abatakwa nihu Eze Ahazuirọs; ka eze werekwa ọnọdụ ya dị ka nwunye eze nye nwaanyị ibe ya, onye ka ya mma.A ga-emekwa ka a nụ iwu eze ga-eti nebe dum ọ na-achị nihi na ọ sara mbara, ndị inyom niile a lụ alụ ga na-enyekwa ndị nwe ha nsọpụrụ, onye ukwu na onye nta.Ihe ahụ dịkwa eze na ndị o mere ndị isi mma, eze wee mee ihe Memukan kwuru.O wee ziga akwụkwọ ozi nógbè niile eze na-achị, ógbè nke ọ bụla notú ha si ede ihe, ndị ọ bụlakwa nasụsụ ha, ka onye ọ bụla bụ di na-eme dị ka onyeisi nezinụlọ ya mgbe niile ma na-ekwu okwu nasụsụ ndị obodo ya. 